CELEX: C2007/315/14
Language: el
Date: 2007-12-22 00:00:00
Title: Υπόθεση C-427/05: Απόφαση του Δικαστηρίου (τέταρτο τμήμα) της 25ης Οκτωβρίου 2007 [αίτηση του Commissione tributaria regionale di Genova (Ιταλία) για την έκδοση προδικαστικής αποφάσεως] — Agenzia delle Entrate Ufficio Genova 1 κατά Porto Antico di Genova SpA (Διαρθρωτικά ταμεία — Κανονισμός (ΕΟΚ) 4253/88 — Άρθρο 21, παράγραφος 3, δεύτερο εδάφιο — Απαγόρευση μειώσεων — Υπολογισμός φορολογητέου εισοδήματος — Συνυπολογισμός των εισπραχθεισών κοινοτικών ενισχύσεων)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/9
            
         Απόφαση του Δικαστηρίου (τέταρτο τμήμα) της 25ης Οκτωβρίου 2007 [αίτηση του Commissione tributaria regionale di Genova (Ιταλία) για την έκδοση προδικαστικής αποφάσεως] — Agenzia delle Entrate Ufficio Genova 1 κατά Porto Antico di Genova SpA
   (Υπόθεση C-427/05) (1)
   
   (Διαρθρωτικά ταμεία - Κανονισμός (ΕΟΚ) 4253/88 - Άρθρο 21, παράγραφος 3, δεύτερο εδάφιο - Απαγόρευση μειώσεων - Υπολογισμός φορολογητέου εισοδήματος  - Συνυπολογισμός των εισπραχθεισών κοινοτικών ενισχύσεων)
   (2007/C 315/14)
   Γλώσσα διαδικασίας: η ιταλική
   Αιτούν δικαστήριο
   Commissione tributaria regionale di Genova
   Διάδικοι στην υπόθεση της κύριας δίκης
   Agenzia delle Entrate Ufficio Genova 1
   κατά
   Porto Antico di Genova SpA
   Αντικείμενο της υποθέσεως
   Αίτηση εκδόσεως προδικαστικής αποφάσεως — Commissione tributaria regionale di Genova — Ερμηνεία του άρθρου 21, παράγραφος 3, του κανονισμού (ΕΟΚ) 2082/93 του Συμβουλίου, της 20ής Ιουλίου 1993, για την τροποποίηση του κανονισμού (ΕΟΚ) 4253/88 σχετικά με τις διατάξεις εφαρμογής του κανονισμού (ΕΟΚ) 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών χρηματοδοτικών οργάνων (ΕΕ L 193, σ. 20) — Συμβατότητα εθνικής διατάξεως λαμβάνουσας υπόψη για τον καθορισμό του φορολογητέου εισοδήματος και τις εισπραχθείσες κοινοτικές ενισχύσεις
   Διατακτικό της αποφάσεως
   Το άρθρο 21, παράγραφος 3, δεύτερο εδάφιο, του κανονισμού (ΕΟΚ) 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων, όπως έχει τροποποιηθεί από τον κανονισμό (ΕΟΚ) 2082/93 του Συμβουλίου, της 20ής Ιουλίου 1993, έχει την έννοια ότι δεν απαγορεύει εθνική φορολογική ρύθμιση, όπως αυτή του άρθρου 55, παράγραφος 3, στοιχείο β', του προεδρικού διατάγματος 917/86, της 22ας Δεκεμβρίου 1986, σύμφωνα με την οποία οι καταβαλλόμενες από τα κοινοτικά διαρθρωτικά ταμεία ενισχύσεις συνυπολογίζονται για τον καθορισμό του φορολογητέου εισοδήματος.
   
      (1)  ΕΕ C 36 της 11.2.2006.